|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| *Dotknutými subjektmi sú podnikateľské subjekty, ktoré sú vlastníkmi predmetov kultúrnej hodnoty.*  *Tento počet nie je možné kvantifikovať, keďže nie je známe koľko subjektov vlastní predmety kultúrnej hodnoty.*  *Navrhovanou právnou úpravou sa nesleduje úprava podnikateľského prostredia, ale ochrana kultúrneho dedičstva na území Slovenskej republiky.*  *Žiadosť o povolenie na vývoz predmetu kultúrnej hodnoty spadajúceho do jednej z kategórií podľa navrhovanej prílohy č. 1 podáva každý jeho vlastník, bez ohľadu na to, či ide o fyzickú osobu alebo právnickú osobu, taktiež bez ohľadu na to, či vlastníkom predmetu kultúrnej hodnoty je podnikateľ alebo nie.* |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| *Podľa jednotnej metodiky na posudzovanie vplyvov bola predbežná informácia o návrhu materiálu zaslaná predkladateľom na email: dolozka@mhsr.sk.*  *Vzhľadom na to, že žiaden z oslovených subjektov neprejavil záujem zapojiť sa do konzultácií, bolo predkladateľovi oznámené, že k predmetnému návrhu materiálu nie je potrebné vykonať konzultácie podľa Jednotnej metodiky na posudzovanie vybraných vplyvov.* |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| *Navrhovaná právna úprava neupravuje povinnosť priamych finančných nákladov (poplatky, odvody, dane, clá..).* |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| *- Navrhovaná právna úprava ponecháva doterajšiu povinnosť vlastníka predmetu kultúrnej hodnoty pripojiť k žiadosti o povolenie na vývoz predmetu kultúrnej hodnoty z územia Slovenskej republiky znalecký posudok o hodnote predmetu kultúrnej hodnoty a povinnosť pripojiť fotografie predmetu kultúrnej hodnoty.*  *- Ďalšie nepriame náklady súvisia s navrhovaným § 2 ods. 7 – na vyžiadanie správneho orgánu predložiť ďalšie údaje a doklady.*  *- V navrhovanom § 7 ods. 4 sa upravuje povinnosť predajcu predmetu kultúrnej hodnoty informovať nadobúdateľa predmetu kultúrnej hodnoty o povinnostiach vyplývajúcich z právnych predpisov, ktoré sa vzťahujú na vývoz predmetu kultúrnej hodnoty z územia Slovenskej republiky, písomnou formou, a to v listinnej alebo v elektronickej podobe (napr. vyznačením hviezdičky pri príslušných predmetoch kultúrnej hodnoty v aukčnom katalógu, vyznačením pod fotografiou v internetovom obchode, ...) a povinnosti vyplývajúce z novelizácie § 11 ods. 1 písm. c.* |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| *- Vlastník predmetu kultúrnej hodnoty tlačivo žiadosti podáva písomne ministerstvu kultúry, a to v troch vyhotoveniach v listinnej podobe alebo v elektronickej podobe v súvislosti s aplikáciou ustanovení zákonov č. 305/2013 Z. z. a č. 214/2014 Z. z. a možnosti občanov využívať služby tzv. centrálneho elektronického priečinku (CEP). Navrhované ustanovenie zároveň dáva vlastníkovi predmetu kultúrnej hodnoty možnosť v prípade záujmu o vývoz súboru predmetov kultúrnej hodnoty podať žiadosť o vývoz tohto súboru len na jednom tlačive žiadosti pri dodržaní počtu vyhotovení v listinnej podobe alebo v elektronickej podobe.*  *- Administratívnym nákladom je aj opätovné podanie žiadosti (§ 2 ods. 11), písomné zaslanie po spätnom dovoze predmetu kultúrnej hodnoty (§ 2 ods. 18).*  *- V čl. III predmetnej novely sú negatívne vplyvy v novelizačnom bode 1 (§ 16 ods. 6 písm. c), kedy má vlastník povinnosť požiadať o výmaz predmetu kultúrnej hodnoty z evidencie predmetov kultúrnej hodnoty... a bode 2 (§ 16 ods. 6 písm. d) a f).* |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *150* | *0* | | *Administratívne náklady* | *20* | *0* | | ***Celkové náklady regulácie*** | ***170*** | ***0*** |   *Tabuľka vypracovaná na základe odhadu.*  *Vzhľadom na charakter agendy, nie možné presne kvantifikovať počet žiadostí o povolenie na vývoz predmetu kultúrnej hodnoty z územia Slovenskej republiky.* |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| *Navrhovanou právnou úpravou nedochádza k vytvoreniu bariér pre vstup na trh nových dodávateľov alebo poskytovateľov služieb. Navrhovaná zmena nemá za následok prísnejšiu reguláciu správania sa niektorých podnikov.*  *Navrhovaná právna úprava má pozitívny vplyv. Pozitívny vplyv súvisí s rozšírením okruhu predmetov kultúrnej hodnoty, na ktoré sa podmienky vývozu z územia SR upravené zákonom č. 207/2009 Z. z. nevzťahujú a spresnením zoznamu kategórií predmetov kultúrnej hodnoty, ktorých vývoz z územia SR podlieha podmienkam podľa tohto zákona (vrátane zavedenia ďalších identifikačných znakov predmetov kultúrnej hodnoty – finančný prah a slovacikálnosť).*  *Navrhované ustanovenie zároveň dáva vlastníkovi predmetu kultúrnej hodnoty možnosť v prípade záujmu o vývoz súboru predmetov kultúrnej hodnoty podať žiadosť o vývoz tohto súboru len na jednom tlačive žiadosti pri dodržaní počtu vyhotovení v listinnej podobe alebo v elektronickej podobe. (doteraz platná právna úprava požaduje predloženie žiadosti na každý predmet kultúrnej hodnoty jednotlivo).* |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| *Navrhovaný materiál nemá vplyv na inovácie.* |